Diari Oficial de la Generalitat Valenciana


Sumari del DOGV 4763, del 28-05-2004 (2004/5422)

Informació pública del programa de desenvolupament d'actuació integrada per als sectors 33, Canor, i 34, El Polvorí, del Pla General Municipal d'Ordenació de Benissa.
----------------------------------------------------------------------------------------------------------------------------------------------------------------------

### Dades del document

Número de DOGV
:   4763

Data del DOGV
:   28-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5422


Organisme emissor
:   Iniciativas Costa Blanca, SL

Tipus de document
:   Anunci

Informació pública del programa de desenvolupament d'actuació integrada per als sectors 33, Canor, i 34, El Polvorí, del Pla General Municipal d'Ordenació de Benissa. [2004/F5422]
  
La mercantil Iniciativas Costa Blanca, SL, ha formulat el programa de desenvolupament d'actuació integrada per als sectors 33, Canor, i 34, El Polvorí, del Pla General Municipal d'Ordenació de Benissa, integrat per memòria, programa d'actuació integrada, pla parcial del sector 33 i del sector 34, projecte d'urbanització del sector 33 i del sector 34 i avantprojecte de pont sobre la CN 332, a l'empara del que disposen els articles 46,47 i 48 de la Llei Reguladora de l'Activitat Urbanística.
  
L'esmentada documentació se sotmet a informació pública pel termini de 20 dies comptats a partir de la publicació del present anunci en el Diari Oficial de la Generalitat Valenciana. Durant aquest termini es trobarà exposat a les dependències d'Urbanisme de l'Ajuntament de Benissa, a la plaça del Portal, número 1, i a la notaria d'Andrés Sánchez Rodríguez, situada al carrer del Pare Andrés, número 7, on es podrà examinar i obtindre còpies de dilluns a divendres, de 09.00 a 14.00 hores.
  
Durant el termini de 20 dies indicat, es podran presentar alternatives tècniques i al·legacions. En el termini dels cinc dies següents al venciment d'aquest termini es podran presentar les proposicions juridicoeconòmiques, al Registre General de l'ajuntament, en plica tancada i amb la documentació que assenyala l'article 32.C) i D) de la Llei Reguladora de l'Activitat Urbanística. Aquests terminis quedaran prorrogats si durant els primers 10 dies d'informació pública alguna persona es comprometera a presentar alternativa tècnica substancialment distinta a l'original, segons el que disposa l'article 46.4 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'esmentat departament a les 10.00 hores del dia hàbil següent a aquell en què s'acredite pels proponents el compliment dels tràmits continguts en l'article 48 de la Llei Reguladora de l'Activitat Urbanística. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Finalment, el present anunci compleix la funció de notificació per edictes, de conformitat amb el que es disposa en l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les de titularitat o domicili desconegut a efecte de notificacions.
  
La qual cosa es fa pública per a coneixement general, de conformitat amb el que disposen els articles 46 i 48 de la Llei Reguladora de l'Activitat Urbanística.